钦定古今图书集成/明伦汇编/官常典/第098卷 > 少子文圭
## 钦定古今图书集成/明伦汇编/官常典/第098卷 > 少子文圭

按《明外史》本传：建文帝二子，长太子文奎，次少子文
圭。生二岁，燕王入幽中都广安宫，号曰建庶人。英宗
复辟，怜庶人无罪久系，欲释之。廷臣或阻止，帝曰：“有
天命者任自为之。”大学士李贤赞曰：“尧舜心也。”请于
太后，命太监牛玉往出之，听居凤阳。婚娶出入自便，
与阍者二十人，婢妾十馀人，给使令。文圭孩提被幽，
至是年五十七，不识牛马，未几卒。